Document ID: 32006D0499

POLIITIKA- JA JULGEOLEKUKOMITEE OTSUS MONUC SPT/1/2006,
30. mai 2006,
kolmandate riikide panuse heakskiitmise kohta Kongo Demokraatlikus Vabariigis tegutsevat ÜRO missiooni (MONUC) valimisprotsessi ajal toetavas Euroopa Liidu sõjalises operatsioonis
(2006/499/ÜVJP)
POLIITIKA- JA JULGEOLEKUKOMITEE,
võttes arvesse Euroopa Liidu lepingut, eriti selle artikli 25 kolmandat lõiku,
võttes arvesse nõukogu 27. aprilli 2006. aasta ühismeedet 2006/319/ÜVJP Kongo Demokraatlikus Vabariigis tegutsevat ÜRO missiooni (MONUC) valimisprotsessi ajal toetava Euroopa Liidu sõjalise operatsiooni kohta (1) (operatsioon EUFOR RD Kongo), ning eriti selle artikli 10 lõiget 2,
ning arvestades järgmist:
(1)
Poliitika- ja julgeolekukomitee taotlusel ning vastavalt Euroopa Liidu Sõjalise Komitee (ELSK) antud ülesannetele viisid ELi operatsiooni ülem ja ELi relvajõudude juhataja 3 ja 10. mail 2006 läbi vägede moodustamist ja mehitamist käsitlevad nõupidamised.
(2)
ELi operatsiooni ülema ja ELSK Türgi panust käsitlevate soovituste põhjal tuleks Türgi panus heaks kiita.
(3)
Kooskõlas Euroopa Liidu lepingule ja Euroopa Ühenduse asutamislepingule lisatud Taani seisukohta käsitleva protokolli artikliga 6 ei osale Taani Euroopa Liidu kaitsepoliitilise tähendusega otsuste ja meetmete väljatöötamises ning rakendamises,
ON TEINUD JÄRGMISE OTSUSE:
Artikkel 1
Kolmandate riikide panused
Vägede moodustamist ja mehitamist käsitlevate nõupidamiste järgselt kiidetakse heaks Türgi panus Kongo Demokraatlikus Vabariigis tegutsevat ÜRO missiooni (MONUC) valimisprotsessi ajal toetavas Euroopa Liidu sõjalises operatsioonis.
Artikkel 2
Jõustumine
Käesolev otsus jõustub selle vastuvõtmise päeval.
Brüssel, 30. mai 2006

Labels: 18
15
5